laion/Wikipedia-Exotic huggingface dataset:
Tomorrow Never Dies

Tomorrow Never Dies (מחר לנצח) הוא סינגל מאת הזמרת האמריקאית שריל קרואו אשר שוחרר ב-1 בדצמבר 1997. השיר שימש כשיר הנושא של הסרט "מחר לנצח" ה-18 בסדרת סרטי ג'יימס בונד. השיר זכה להצלחה רבה והגיע למקומות גבוהים במצעדי הפזמונים ברחבי העולם. מפיקי הסרט "מחר לנצח" פנו אל שריל קרואו בהצעה לכתוב ולבצע את שיר הנושא של הסרט. קרואו כתבה והלחינה את השיר יחד עם המפיק המוזיקלי שלה מיטשל פרום. לצד הפנייה לקרואו, דייוויד ארנולד, שהלחין את פסקול הסרט, כתב שיר נוסף בשם "מחר לנצח" והעניק אותו לקיי די לאנג. בסופו של דבר החליט ארנולד להשתמש בשיר של קרואו כשיר הפתיחה של הסרט. בהתאם לכך שונה שם השיר של לאנג ל"כניעה" והוא נדחק לקרדיטים. בטקס פרס גלובוס הזהב ה-55 היה השיר מועמד לפרס השיר המקורי הטוב ביותר. אך הפסיד ל-"My Heart Will Go On" מאת ג'יימס הורנר וויל ג'נינגס. השיר היה מועמד לזכות גם בטקס פרסי הגראמי ה-41 אולם הפסיד שוב לאותו שיר. מידע על היצירה "Tomorrow Never Dies" באתר מיוזיק בריינז מידע על הקומפוזיציה "Tomorrow Never Dies" באתר AllMusic גרסאות נוספות ל"Tomorrow Never Dies" באתר SecondHandSongs "Filmtracks: Tomorrow Never Dies (David Arnold)". "The 55th Annual Golden Globe Awards (1998)". "Grammys high on Hill"
סימון אנגפנדואטנבו

סימון אנגפנדואטנבו (בצרפתית: Simon Ngapandouetnbu; נולד ב-12 באפריל 2003 בפומבאן שבקמרון) הוא כדורגלן קמרוני המשחק בעמדת השוער בקבוצת אולימפיק מרסיי מליגת העל הצרפתית ובנבחרת קמרון. אנגפנדואטנבו גדל במחלקות הנוער של ASPTT מרסיי, ASMJ בלאנקארד ואולימפיק מרסיי. בשנת 2019 החל לשחק בקבוצת המילואים של אולימפיק מרסיי. אנגפנדואטנבו נכלל בסגל נבחרת קמרון לטורניר מונדיאל 2022. נכלל בסגל נבחרת קמרון לטורניר גביע אפריקה לאומות 2023. מדיה וקבצים בנושא סימון אנגפנדואטנבו בוויקישיתוף סימון אנגפנדואטנבו, באתר Transfermarkt סימון אנגפנדואטנבו, באתר Soccerway סימון אנגפנדואטנבו, באתר BDFutbol סימון אנגפנדואטנבו, באתר WorldFootball.net סימון אנגפנדואטנבו, באתר FootballDatabase.eu Squad Announcement בחשבון הטוויטר הרשמי של נבחרת קמרון, 8 בנובמבר 2022 Liste des Lions Indomptables sélectionnés pour la CAN 2023 בחשבון הפייסבוק הרשמי של פדרציית הכדורגל הקמרונית, 28 בדצמבר 2023 (בצרפתית)
לוס אנג'לס טיימס

לוס אנג'לס טיימס (באנגלית: Los Angeles Times או LA Times) הוא עיתון יומי המשווק בלוס אנג'לס, קליפורניה ומופץ בכל מערב ארצות הברית. תפוצתו נכון ל-2019 עומדת על 417,936 עותקים. העיתון נוסד ב-4 בדצמבר 1881 והוא העיתון המטרופוליני השני בתפוצתו בארצות הברית אחרי הניו יורק טיימס. העיתון מחזיק בערוץ הטלוויזיה Fox 11 (או "תחנת הטלוויזיה KTTV"). לוס אנג'לס טיימס זכה ב-41 פרסי פוליצר מיום היווסדו ועד שנת 2014. בין הפרסים נמנו הדיווחים אודות מהומות ווטס (אנ') (1965) והדיווחים אודות מהומות לוס אנג'לס (1992). בשנת 2004 העיתון זכה בחמישה פרסי פוליצר, השיא השלישי-הגבוה ביותר לעיתון אחד בשנה אחת, אחרי הניו יורק טיימס והוושינגטון פוסט. בשנת 2011 העיתון הופץ בכ-573 אלף עותקים ודורג במקום החמישי בתפוצתו בארצות הברית. בשנת 2018 הודפסו כ-142,000 עותקים מדי יום, ובנוסף להם היו 105,000 מנויים למהדורה הדיגילית. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. העתק ראשון של העיתון יצא לאור בדצמבר 1881. עד לשנת 2014 העיתון זכה 41 פעמים בפרס פוליצר. בתחילת שנות ה-70 העיתון החל לפרסם רצועת קומיקס "אהבה היא..." שזכה לפופולריות גדולה. בשנת 1990 העיתון הגיע לכ-1,225,189 העתקים יומיים אך מאז תפוצתו ירדה ביותר מ-50%. בסגל העיתון נמנים בעלי טורי הספורט ביל פלאשק (Bill Plascke) וג'.א. אדאנד (J.A.Adande), אשר הם גם חברים בפנל מסביב לצופר (Around the Horn) של רשת ESPN - תוכנית ספורט יומית. ט.ג'.סימרס (T.J.Simers) גם הוא כתב בטיימס והופיע בתוכנית. בטיימס כותבת גם הלן אליוט (Helene Elliott), כתבת הספורט הראשונה שהונצחה בהיכל התהילה של ההוקי, כמו גם רוברט הילבורן (Robert Hilburn) ורנדי לוויס (Randy Lewis), אשר שניהם כותבי מוזיקת פופ ידועים ברחבי האומה. אחד מהטורים הידועים ביותר בעיתון הוא "טור אחד" (Column One), מאפיין שמוצג יום-יום בעמוד הראשי מצד שמאל. נוסד בספטמבר 1968, וזהו מקום למוזר ולמעניין גם יחד; בהצגת "עד כמה רחוק פסנתר מסוגל לעוף?" (ההדרה של סיפורי "טור אחד"), פאט מוריסון (Patt Morrison) כותב שמטרת הטור היא ליצור סוג תגובה של "יא, זה מעניין, לא ידעתי". העיתון גם יצא במספר כתבות עיתונאיות חוקרות, החוקרות ומנתחות מספר סקנדלים או חלקים בלתי אהובים בחברה. סדרת כתבות בדצמבר 2004 על המרכז הרפואי קינג-דרו הובילה לפרס פוליצר ועוד דרך חשיפה של ההיסטוריה הסבוכה של בית החולים. הניו יורק טיימס מדיה וקבצים בנושא לוס אנג'לס טיימס בוויקישיתוף אתר האינטרנט הרשמי של לוס אנג'לס טיימס לוס אנג'לס טיימס, באתר אנציקלופדיה בריטניקה (באנגלית) לוס אנג'לס טיימס, ברשת החברתית פייסבוק לוס אנג'לס טיימס, ברשת החברתית אקס (טוויטר) לוס אנג'לס טיימס, ברשת החברתית אינסטגרם לוס אנג'לס טיימס, ברשת החברתית טיקטוק Top 10 U.S. Daily Newspapers, Cision (באנגלית) Ranking the 25 biggest US newspapers, by daily and Sunday circulation, וושינגטון פוסט, 1 בנובמבר 2011
For Your Eyes Only

"For Your Eyes Only" (בעברית: "לעינייך בלבד") הוא סינגל מאת הזמרת הסקוטית-אמריקאית שינה איסטון, אשר שוחרר ב-19 ביוני 1981. השיר שימש כשיר הנושא של הסרט "לעינייך בלבד" ה-12 בסדרת סרטי ג'יימס בונד. השיר הגיע למקום הרביעי במצעד הבילבורד הוט 100 האמריקאי, ולמקום השמיני במצעד הסינגלים הבריטי. הוא היה מועמד לפרס אוסקר לשיר המקורי הטוב ביותר ב-1982. מפיקי הסרט "לעינייך בלבד" הציעו ללהקת בלונדי לכתוב את שיר הנושא של הסרט. בלונדי כתבו שיר בשם "For Your Eyes Only", אולם המפיקים לא התרשמו ממנו, והטילו על ביל קונטי ומייק לסון לכתוב שיר חדש. קונטי ולסון כתבו והלחינו את השיר, וחיפשו זמר שיבצע אותו. קונטי רצה לתת השיר לדונה סאמר או לדאסטי ספרינגפילד, אולם אולפני יונייטד ארטיסטס המליצו על שינה איסטון שבאותה תקופה זכתה לפרסום בינלאומי בזכות הלהיט "9 to 5". קונטי לא התרשם משירתה של איסטון, אולם השתכנע להעניק לה את התפקיד לאחר שפגש אותה פנים אל פנים. המפיקים כל כך התרשמו משירתה של איסטון עד שהחליטו לשלב צילומים שלה שרה במהלך סצנת הפתיחה. איסטון היא הזמרת היחידה בתולדות ג'יימס בונד שגם הופיעה בסרט. איסטון עצמה הצהירה לימים שתהליך הצילום היה כל כך קשה עבורה, עד שבשלב מסוים נאלצו לקשור אותה לכיסא כדי שלא תזוז. השיר הופק בידי כריסטופר נייל, המפיק המוזיקלי של איסטון. הוא שוחרר בסמיכות להקרנת הבכורה של הסרט והפך כמעט מיד ללהיט בכל רחבי העולם. הוא נחשב עד ימינו לאחד משיריה הטובים ביותר של איסטון. מידע על היצירה "For Your Eyes Only" באתר מיוזיק בריינז Slant Staff (4 באוקטובר 2021). "Every James Bond Theme Song Ranked". Slant Magazine. נבדק ב-27 בינואר 2024. Sheena Easton’s soft-rock power ballad matches the glossiness of For Your Eyes Only... {{cite journal}}: (עזרה) השיר של בלונדי יצא בסופו של דבר באלבומם The Hunter מ-1982 For Your Eyes Only (song) - Alchetron, the free social encyclopedia, Alchetron.com, ‏2016-01-18 (באנגלית אמריקאית)
רוזוולט (אנטארקטיקה)

האי רוזוולט (באנגלית: Roosevelt Island) הוא אי בים רוס, במרכז מדף הקרח רוס שבאנטארקטיקה. האי שאורכו 150 ק"מ (מכיוון צפון מערב לדרום מזרח), רוחבו 70 ק"מ, ושטחו כ-8,000 קמ"ר, מכוסה שלג כל ימות שנה. הנקודה הגבוהה באי היא בגובה של 550 מטרים מעל פני הים. האי התגלה בשנת 1934 על ידי אדמירל הימיה ריצ'רד אי. ברד ונקרא על שם נשיא ארצות הברית פרנקלין דלאנו רוזוולט. האי נמצא בשטח חסות רוס שהוכרז חד צדדית על ידי ניו זילנד כשטחה. ארצות הברית ומדינות רבות אחרות אינן מכירות בהכרזה זו. מדיה וקבצים בנושא רוזוולט בוויקישיתוף רוזוולט, באתר אנציקלופדיה בריטניקה (באנגלית)
יחסי איראן–סלובקיה

יחסי איראן–סלובקיה הם היחסים הדיפלומטיים בין איראן לסלובקיה. שתי המדינות כוננו יחסים דיפלומטיים ב-1 בינואר 1993, מיד לאחר פירוק צ'כוסלובקיה. במאי 2022 סגן שר הכלכלה של סלובקיה, יאן אורבק הגיע לטהראן כדי לקחת חלק בוועדה כלכלית משותפת, ונפגש עם סגן שר החוץ של איראן לדיפלומטיה כלכלית, מהדי ספארי. סגן שר הכלכלה הסלובקי ציין כי קיים פוטנציאל טוב לשיתוף פעולה בין איראן וסלובקיה בתחומים שונים כגון תעשיות, חקלאות, מכונות וטכנולוגיות חדשות אשר יילקחו בחשבון בעת עריכת המסמך הסופי של הוועדה המשותפת. הוא גם תיאר כחשובה את היכולת של מפעלים קטנים ובינוניים (SMEs) לשיתוף פעולה דו-צדדי והביע תקווה שיחסי הסחר בין איראן וסלובקיה יתרחבו יותר מאי פעם. ספארי מצדו התייחס להיסטוריה של שיתוף הפעולה בין איראן לסלובקיה בתחום התעשייה, ותיאר את קיום הוועדה הכלכלית המשותפת כצעד מרכזי לחיזוק שיתוף הפעולה הסחר הדו-צדדי. סלובקיה מחזיקה באיראן שגרירות בטהראן. איראן מיוצגת בסלובקיה באמצעות שגרירותה בווינה, אוסטריה. מדיה וקבצים בנושא יחסי איראן–סלובקיה בוויקישיתוף Iran, Slovakia embark on expanding mutual trade באתר tehrantimes‏, 22 במאי 2022 שגרירות סלובקיה באיראן ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
יחסי איראן–אסטוניה

יחסי איראן–אסטוניה הם היחסים הדו-צדדיים בין אסטוניה ואיראן. המדינה הנשגבת של פרס הכירה באסטוניה ב-22 בספטמבר 1921, כאשר הייתה בעד קבלת אסטוניה לחבר הלאומים. ב-10 בספטמבר 1991 הכירה איראן בעצמאותה המחודשת של אסטוניה. היחסים הדיפלומטיים בין שתי המדינות כוננו ב-18 באוגוסט 1992. באפריל 2016 נפגשה שרת החוץ האסטונית מרינה קלג'ורנד עם נשיא איראן חסן רוחאני ושר החוץ ג'וואד זריף בטהראן. הנשיא ושר החוץ גילו עניין רב בפיתוח היחסים עם אסטוניה בתחומי הפוליטיקה, הכלכלה, התרבות, החינוך והטכנולוגיה. אסטוניה מיוצגת באיראן באמצעות שגרירותה באנקרה, טורקיה. איראן מיוצגת באסטוניה באמצעות שגרירותה בהלסינקי, פינלנד. מדיה וקבצים בנושא יחסי איראן–אסטוניה בוויקישיתוף https://web.archive.org/web/20171107030838/http://vm.ee/et/riigid/iraan?display=relations (vaadatud 05.11.2017) Estonia and Iran will begin to intensify cooperation באתר משרד החוץ האסטוני, 11 באפריל 2016 Sten Hankewitz: Why does Estonia have diplomatic relations with Iran? באתר estonianworld‏, 28 באפריל 2016
מיסנום

מיסנום (באיטלקית: Misenum) היא עיר נמל עתיקה במחוז קמפניה שבדרום איטליה. היא ממוקמת בכֵּף בחלקו המערבי של מפרץ פוצואולי שבים הטירני. כיום המקום נקרא כֵּף מִיזֶנו (Miseno). על-פי המיתולוגיה, מיסנום נקראת על שמו של מיסנוס, חברו של הקטור והחצוצרן של איניאס. כמסופר באיניאדה של ורגיליוס, מיסנום טבע בסמוך למקום זה לאחר שהזמין את אל ים טריטון לתחרות נשיפה בחצוצרה. בתגובה, טריטון הטיל אותו אל תוך הים כעונש על גאוותו. ראשיתה של מיסנום הייתה כאתר קיט בחסות העיר קומאי, וכך נשארה עד לסופה של הרפובליקה הרומית. מיסנום הוקמה לראשונה כבסיס ימי בשנת 27 לפנה"ס על ידי מרקוס ויפסניוס אגריפה, יד-ימינו של הקיסר אוגוסטוס, והפכה לבסיס הגדול ביותר של הצי הרומי בעת העתיקה. בזכות הנופים המרהיבים באזור מפקדת הצי והסמיכות לערים הרומיות הגדולות פוצואולי וניאפוליס, הפכה מיסנום לאתר של וילות יוקרה מפוארות. בסוף המאה הראשונה חיו בה כעשרת אלפים חיילים ועוד עשרת אלפים תושבים אזרחים. חשיבותה של מיסנום פחתה עם הירידה בכוחו של הצי הרומי במהלך המאה ה-4, והעיר הוחרבה סופית בסוף המאה ה-8 על ידי הסרצנים. בשנת 39 לפנה"ס נכרתה במקום ברית מיסנום – הסכם שלום בין הטריומווירט השני בראשות אוקטביאנוס (יורשו של יוליוס קיסר ולימים הקיסר אוגוסטוס) ליריבו סקסטוס פומפיוס (בנו הצעיר של פומפיוס מגנוס). ברית זו שהבטיחה לפומפיוס שליטה על סיציליה, סרדיניה, קורסיקה ופלופונסוס בתמורה להסרת הסגר ימי מעל חצי האי האפניני ואספקת התבואה לרומא, החזיקה מעמד זמן מועט בלבד. ב-16 במרץ 37 מת הקיסר טיבריוס בוילה שלו במיסנום, לאחר שחלה במהלך טיול בקמפניה. פליניוס הזקן היה מפקד הצי הרומאי במיסנום בשנת 79, בזמן התפרצות הר הגעש וזוב, הנמצא בצידו השני של המפרץ. פליניוס חצה את המפרץ עם ספינותיו במטרה לחקור מקרוב את התופעה ונהרג בהתפרצות. את תיאור מותו של פליניוס הזקן מביא אחיינו, פליניוס הצעיר, שגם כן היה תושב מיסנום בזמן ההתפרצות. מדיה וקבצים בנושא מיסנום בוויקישיתוף מיסנום, באתר אנציקלופדיה בריטניקה (באנגלית) ערך זה הוא קצרמר בנושא איטליה ובנושא היסטוריה. אתם מוזמנים לתרום לוויקיפדיה ולהרחיב אותו.
גורדון פולרטון

גורדון פולרטון (באנגלית: Charles Gordon Fullerton;‏ 11 באוקטובר 1936, רוצ'סטר – 21 באוגוסט 2013 לנקסטר) היה מהנדס, טייס ניסוי ואסטרונאוט אמריקאי אשר לקח חלק בתוכנית מעבורת החלל. גורדון פולרטון נולד בעיירה רוצ'סטר שבניו יורק. לאחר סיום בית הספר למד הנדסת מכונות במכון הטכנולוגי של קליפורניה בה קיבל תואר ראשון בשנת 1957 ותואר שני בשנת 1958. לאחר סיום הלימודים החל פולרטון לעבוד בחברת יוז איירקראפט והתגייס לחיל האוויר של ארצות הברית. הוא סיים קורס טיס ובשנת 1964 התקבל לבית ספר לטייסי ניסוי בבסיס חיל האוויר אדוארדס. בשנת 1969 התקבל לצוות האסטרונאוטים של נאס"א. גורדון פולרטון היה חבר בצוות תמיכה של מספר משימות במסגרת תוכנית אפולו. בשנת 1977 נכלל בצוות טייסי ניסוי של מעבורת החלל אנטרפרייז וביצע מספר טיסות. בשנת 1982 היה פולרטון הטייס של משימה STS-3. מעבורת זו נחתה לראשונה בנמל החלל וייט סנדס. בשנת 1985 פיקד על צוות משימה STS-51-F. בהמשך היה פולרטון טייס של קונבאייר 990 במהלך פיתוחו, וכיהן באותו תפקיד בצוות פיתוח של מקדונל דאגלס F/A-18 הורנט. כמו כן היה טייס ניסוי בפרויקטים נוספים של חיל האוויר האמריקאי. פולרטון השתתף בטיסות ניסוי על קוליות במטוס הסובייטי טופולב Tu-144. בשנת 2007 פולרטון פרש מהשרות. בשנת 2009 עבר שבץ מוחי והיה מאושפז עד לשנת 2013. מדיה וקבצים בנושא גורדון פולרטון בוויקישיתוף גורדון פולרטון באתר נאס"א (באנגלית) ביוגרפיה
באטמונושטור

באטמונושטור (בהונגרית: Bátmonostor) הוא כפר בנפת באיה שבמחוז באץ'-קישקון בדרום־מזרח הונגריה. עד לשואה הייתה בו קהילה יהודית. כמו יישובים רבים באירופה, גם בבאטמונושטור אוכלוסיית היישוב נמצאת בירידה. כך, בשנת 1990 חיו בכפר 1,765 תושבים ובשנת 2022 חיו בו רק 1,422 תושבים. שמו של הכפר באטמונושטור הוזכר במסמכים לראשונה בשנת 1345. יהודים חיו בעיירה במאה ה-19 ובמאה ה-20. יהודים מהכפר נרצחו במהלך שואת יהודי הונגריה. מדיה וקבצים בנושא באטמונושטור בוויקישיתוף אתר האינטרנט הרשמי של באטמונושטור (בהונגרית) נתוני הכפר באתר הלמ"ס ההונגרי תיעוד יהודי באטמונושטור שנרצחו בשואה מפקדי האוכלוסין של יהודי הונגריה, 1993
ויקטוריה דה לאס טונאס

ויקטוריה דה לאס טונאס (בספרדית: Victoria de las Tunas) היא עיר הבירה של מחוז לאס טונאס בקובה. ויקטוריה דה לאס טונאס הוקמה בשנת 1759, אך בשנת 1895, במלחמת העצמאות הקובנית נשרפה לחלוטין ונשארה עיירה קטנה עד שנת 1975. העיר משתרעת על פני 891 קילומטרים רבועים ונכון ל-2004, מנתה 187,438 תושבים. בעיר ישנה תחנה רכבת בקו המרכזי הוואנה - סנטיגאו דה קובה. מדיה וקבצים בנושא ויקטוריה דה לאס טונאס בוויקישיתוף אתר האינטרנט הרשמי של ויקטוריה דה לאס טונאס (בספרדית) אתר העירייה (בספרדית) ערך זה הוא קצרמר בנושא גאוגרפיה של קובה ובנושא יישובים בקריביים. אתם מוזמנים לתרום לוויקיפדיה ולהרחיב אותו.
רונאל

האם התכוונתם ל... אביטל רונאל – פילוסופית יהודייה-אמריקאית אילה רונאל – אדריכלית ישראלית אן רונל – מלחינה ופזמונאית אמריקאית אסף רונאל – עיתונאי ישראלי נתי רונאל – קרימינולוג ישראלי
ליריקה

האם התכוונתם ל... אומנות שירה לירית – ז'אנר ספרותי ותיאטרוני בו יש ביטוי משמעותי לרגש. מקור השם בכלי הנגינה לירה שליווה את השירה. מוזיקה לירית – לחן, נגינה או ביצוע קולי המתמקד בהבעת רגשות. מילות שיר – מילים של שיר. ליריקה (אתר שירה) – אתר אינטרנט לשירה וסיפורים קצרים. מופשט לירי – סגנון באמנות המופשטת, במיוחד בציור (אך גם בפיסול, למשל). אחר פְּרֶגַאבּאַלין (Pregabalin) – תכשיר מקבוצת התרופות נוגדות הפרכוסים, ידוע בישראל בשם המסחרי "ליריקה" (Lyrica).
מואה

האם התכוונתם ל... עופות מואה – סדרת עופות ניו זילנדית שנכחדה. מואה הנבטית – עיר נבטית בנגב. מואה (קובה) – עיר בקובה. מואה (ואליס) – מחוז בוואליס ופוטונה מואה (נהר) – נהר במערב אפריקה, הזורם בגינאה, סיירה לאון וליבריה
יחסי איראן–מונטנגרו

יחסי איראן–מונטנגרו הם היחסים הדו-צדדיים בין איראן ומונטנגרו. איראן הכירה במונטנגרו ב-7 ביולי 2006, ויחסים דיפלומטיים בין המדינות כוננו ב-28 ביולי 2006. בפברואר 2007 ביקר עלי באגרי, מנכ"ל צפון ומרכז אירופה של משרד החוץ של איראן, מלווה במשלחת, במונטנגרו ונפגש עם סגן נשיא הפרלמנט של מונטנגרו ריפאת ראסטודר, וכן עם נציגי משרדי הכלכלה, החוץ והפנים. ב-24 במאי 2010 ביקר עלי אל בלדווי, ראש המועצה האיסלאמית העליונה של איראן למען יוגוסלביה לשעבר, במונטנגרו. ב-16 ביולי 2012, עלי אסגר חאג'י, שליחו המיוחד של הנשיא אחמדינז'אד, ביקר בפודגוריצה כדי להזמין את הנשיא פיליפ וויאנוביץ' להשתתף בפסגת המדינות הבלתי מזדהות בטהראן (31 באוגוסט 2012). ב-23 בספטמבר 2017, בשולי הישיבה ה-72 של העצרת הכללית של האו"ם בניו יורק, התקיימה פגישה דו-צדדית בין שר החוץ סראן דרמנוביץ' ושר החוץ של הרפובליקה האסלאמית של איראן מוחמד קסבד זריף. בתאריכים 24ֿ–28 בפברואר 2018, חברי קבוצת הידידות של הפרלמנט של מונטנגרו ביקרו בטהראן, בהזמנת הצד האיראני. הסחר בשנת 2018 הסתכם ב-314.891 אירו, וכלל יבוא של פירות וירקות ומוצריהם; מלח, גופרית, אבן לבנייה, גבס ומוצריהם; קפה, תה, רהיטים ועוד. מונטנגרו מיוצגת באיראן באמצעות שגרירותה באנקרה, טורקיה. איראן מיוצגת במונטנגרו באמצעות שגרירותה בבלגרד, סרביה. מדיה וקבצים בנושא יחסי איראן–מונטנגרו בוויקישיתוף יחסי איראן–מונטנגרו באתר שגרירות מונטנגרו בטורקיה
חוק חיילים משוחררים (פירושונים)

האם התכוונתם ל... חוק חיילים משוחררים – חוק העוסק בחיילים משוחררים, שהיה בתוקף בשנים 1984–1994 חוק החיילים המשוחררים (החזרה לעבודה) – חוק העוסק בעבודת חיילים משוחררים חוק חיילים משוחררים (מענק הסתגלות) – חוק העוסק במענק לחיילים משוחררים, שהיה בתוקף בשנים 1984–1994 חוק קליטת חיילים משוחררים – חוק העוסק במענקים לחיילים משוחררים
בבקה

האם התכוונתם ל... באבקה – עוגת שמרים פולנית קוגלהוף – מכונה בבקה במספר שפות
דיילי טלגרף

דיילי טלגרף (באנגלית: The Daily Telegraph) הוא עיתון בריטי שנוסד בשנת 1855, ונחשב לעיתון אמין ובעל תפוצה רחבה. עיתון-האחות שלו, סאנדיי טלגרף (The Sunday Telegraph), נוסד בשנת 1961. בשנת 1986 רכש איל המדיה קונרד בלק את העיתון באמצעות קבוצת הולינג'ר שבבעלותו (ב-1989 רכש גם את העיתון ג'רוזלם פוסט). בשנת 2004 נמכרה הקבוצה לדייוויד ופרדריק ברקלי, תאומים בעלי אמפריית מדיה בריטית, בעסקה בשווי 1.3 מיליארד דולר. היקף המכירות היומי הממוצע של הדיילי טלגרף ירד משיא של כ-1.5 מיליון עותקים בשנות ה-80 של המאה ה-20, לכ-360,000 עותקים ביום, נכון לשנת 2018. על פי סקר של MORI אשר נערך בשנת 2004, 61% מקוראי הטלגרף תומכים במפלגה השמרנית, בהשוואה ל-31% מהאוכלוסייה הכללית. באוקטובר 2021 התגלה כי מאגר המידע של מנויי העיתון שהכיל פרטים אישיים, היה חשוף לכל. המאגר, בנפח של 10 טרה-בייט, נסגר יומיים לאחר שחוקר אבטחת מידע דיווח עליו. בית המערכת: קנרי וורף, לונדון נטייה פוליטית: שמרני בעלים: סר דייוויד וסר פרדריק ברקליי (sir David & sir Frederick Barclay) עורך: ג'ון בריאנט (John Briant) אתר האינטרנט הרשמי של דיילי טלגרף (באנגלית) דיילי טלגרף, ברשת החברתית פייסבוק דיילי טלגרף, ברשת החברתית אקס (טוויטר) דיילי טלגרף, ברשת החברתית אינסטגרם דיילי טלגרף, סרטונים בערוץ היוטיוב דיילי טלגרף, באתר אנציקלופדיה בריטניקה (באנגלית) איילת כרמל, ‏האציל השחור, באתר גלובס, 22 באוגוסט 2005 דפנה מאור, המשקיעים הבריטיים האחים ברקלי הציעו 1.3 מיליארד דולר עבור קבוצת עיתוני "טלגרף", באתר הארץ, 18 ביוני 2004 היקף המכירות של דיילי טלגרף 2018 קישור לסקר. Bill Toulas, The Telegraph exposes 10 TB database with subscriber info, BleepingComputer, ‏5 באוקטובר 2021 ערך זה הוא קצרמר בנושא עיתונים ובנושא הממלכה המאוחדת. אתם מוזמנים לתרום לוויקיפדיה ולהרחיב אותו.
איבאן באליו

איבאן בַּאלִיוּ קאמפני (באלבנית: Iván Balliu Campeny; נולד ב-1 בינואר 1992) הוא כדורגלן אלבני המשחק בעמדת המגן הימני בראיו ואיקאנו ובנבחרת אלבניה. באליו, נולד בקאלדס דה מלאוייה, שבז'ירונה, קטלוניה לאב אלבני ולאם ספרדייה. באליו הצטרף למערכת הנוער של ברצלונה ב-2004, בגיל 12. הוא ערך את הופעת הבכורה שלו בבוגרים בעונת 2010/11, בליגה השנייה, ושיחק שני משחקים עם קבוצת המילואים, ופתח נגד ג'ירונה בניצחון חוץ 2–0. באותה שנה, היה גם הקפטן של קבוצת הנוער, שזכתה בטרבל. ב-30 במאי 2013 חוזהו של באליו עם ברצלונה הסתיים, והמועדון החליט להודיע לו על עזיבתו הצפויה. חודש לאחר מכן, הוא חתם בארוקה מהליגה הפורטוגלית על חוזה לשתי עונות, וערך את הופעת הבכורה שלו בליגת העל הפורטוגלית ב-1 בספטמבר בניצחון ביתי 1-0 נגד ריו אבה, ושיחק את כל 90 הדקות. ב-17 ביולי 2015, באליו הצטרף למועדון הצרפתי מץ, וחתם על חוזה לשנתיים. הוא כבש את שערו הראשון ככדורגלן מקצועי ב-16 באוקטובר של אותה השנה, ועזר לקבוצתו המארחת לחזור מפיגור לתיקו 2-2 עם קלרמון פוט. לאחר ששיחק 24 משחקים בעונתו הראשונה כדי לעזור לקבוצתו לחזור לליג 1 לאחר ירידה בעונה הקודמת, המשחק הראשון של באליו בליגה הראשונה היה ב-13 באוגוסט 2016, בניצחון ביתי 3–2 על ליל, מה שהיה נחשב אז לניצחון ענק של מץ בחזרתה לליגה, ובאליו היה חלק גדול מההפתעה הזו. ב-12 באוגוסט 2019, באליו הסכים לחזור לספרד וחתם על חוזה לשנתיים עם אלמריה מהליגה הספרדית השנייה. הוא כבש את שערו הראשון בארץ הולדתו ב-7 במרץ 2020, ועזר למארחים להביס את דפורטיבו לה קורוניה 4–0, שוב, ניצחון גדול של אלמריה באותה תקופה. באליו חתם באחת מהעולות החדשות ללה ליגה, ראיו ואיקאנו ב-14 ביולי 2021, על חוזה לשנתיים. הוא ערך את הופעת הבכורה שלו בקריירה בלה ליגה ב-15 באוגוסט בגיל 29, כששיחק את כל המשחק, כשקבוצתו הובסה 3–0 בסביליה לקבוצה המקומית. השער הראשון שלו בקריירה בלה ליגה הגיע ב-9 בינואר, כאשר סגר את ה-1-1 בבית מול ריאל בטיס. אביו של באליו הוא ממוצא אלבני, מה שנתן לבאליו את האפשרות לייצג את אלבניה, כך חשף בפעם הראשונה לקהל בראיון ב-24 באוקטובר 2016. ב-22 באוגוסט 2017 קיבל באליו את אזרחותו האלבנית, ובכך הפך כשיר סופית לשחק בנבחרת הלאומית. הוא קיבל את הזימון הראשון שלו זמן קצר לאחר מכן, כאשר המאמן החדש שמונה, כריסטיאן פאנוצ'י בחר אותו למוקדמות מונדיאל 2018, למשחקים נגד ליכטנשטיין ומקדוניה ב-2 וב-5 בספטמבר, ושיחק את משחקו הראשון בקריירה בנבחרת הלאומית, כששיחק במחצית הראשונה של ההפסד 3-0 מול ספרד, נבחרתו הקודמת, באליקנטה ב-6 באוקטובר. נכלל בסגל נבחרת אלבניה ליורו 2024. ב-17 ביוני 2017, התחתן באליו עם מרתה סולר. מדיה וקבצים בנושא איבאן באליו בוויקישיתוף איבאן באליו, באתר Transfermarkt איבאן באליו, באתר Soccerway איבאן באליו, באתר BDFutbol איבאן באליו, באתר WorldFootball.net איבאן באליו, באתר National Football Teams איבאן באליו, באתר FootballDatabase.eu UEFA.com, Albania | Squad | UEFA EURO 2024, UEFA.com (באנגלית)
פיי אז'נברג סלוב

פיי אז'נברג סלוב (בגרמנית: Fay Ajzenberg-Selove;‏ 13 בפברואר 1926 – 8 באוגוסט 2012) הייתה פיזיקאית יהודיה אמריקאית. עיקר מחקריה היה בפיזיקה גרעינית. אז'נברג חקרה אנרגיה גרעינית באור, וזכתה במספר פרסים. ביניהם, המדליה הלאומית למדעים, בה זכתה בשנת 2007, ובכך הפכה לאחת מהנשים הפיזיקאיות היחידות שמחזיקות בה. פיי אז'נברג סלוב נולדה בשנת 1926 להורים רוסים יהודים, בעיר ברלין שבגרמניה לבית עם אחות נוספת, הגדולה ממנה ב-15 שנים. פיי ומשפחתה נדדו הרבה, ובשנת 1930, הם עברו לצרפת. אחרי עשר שנים, מעט אחר פרוץ מלחמת העולם השנייה, הם עזבו את צרפת ונדדו לספרד, לפורטוגל, לקובה, ולבסוף לעיר ניו יורק שבארצות הברית. אביה, המהנדס, שהגיע להיות מיליונר מספר פעמים בחייו, ניסה לשכנע את פיי להיות גם היא מהנדסת. בשנת 1954, חברתה הקרובה של אז'נברג מריטה בוהר אמרה לה שהיא מצאה מישהו שאולי ימצא חן בעיניה, פיזיקאי מאוניברסיטת הרווארד, ושמו וולטר וולי סלוב. זמן לא רב לאחר מכן, אז'נברג הלכה לשמוע הרצאה שלו והתיישבה בשורה הראשונה. היא מייד התאהבה בו. מעט לאחר מכן הם נפגשו, הכירו, ולבסוף התחתנו. כעבור כמה שנים היו להם חמישה ילדים: ארבעה בנים ובת אחת. בשנת 1946, אז'נברג עשתה תואר ראשון בפיזיקה הנדסית מאוניברסיטת Michigan, ששם הייתה האישה היחידה בכיתה עם תשעים ותשעה גברים נוספים. לאחר מכן, המשיכה ועשתה תואר שני ושלישי (Master וPhD) באוניברסיטת Wisconsin. שנה אחרי שסיימה את הדוקטורט, היא קיבלה עבודה זמנית לשנה אחת במכללת סמית', ושם החלה בשיתוף פעולה משמעותי בינה לבין תומאס לריסטן מאוניברסיטת המכון הטכנולוגי שבקליפורניה. בתחילת 1951, יחד עם לריסטן, היא פיתחה והכינה מדריך חשוב מאוד "רמות האנרגיה של חלקיקי האור (בשפת המקור: Energy Levels of Light Nuclei)" שלאחר מספר עשורים הופיע במספר עיתונים מדעיים חשובים, ביניהם העיתון המוכר "Nuclear Physics". פיי הוציאה בסך הכל עשרים ושישה מאמרים על הנושא, שלפעמים אפילו נקראו "התנ"ך של הפיזיקה הגרעינית". בשנת 1952, אז'נברג חיפשה עבודה קבועה, וניסתה להתקבל כעוזרת פרופסור באוניברסיטת בוסטון, שם קיוותה לעבוד עם עוד קבוצה קטנה תוך כדי עבודה מדי פעם באוניברסיטת MIT. כשאז'נברג קיבלה את העבודה, מנהל העבודה ניסה להוריד לה חמישה עשר אחוזים מהמשכורת כשראה שהיא אישה. אז'נברג לא אהבה את הדבר, והיא שכנעה אותו לסכום עליו סיכמו מראש. לאחר מכן, אז'נברג התחילה את מסעה כחוקרת, שבו היא ושותפה למחקר, תומאס לריסטן, ניסו לסקר את כל הניסויים שנערכו על חלקיקי אור עם מספר מסה בין 5 ל-20. בשנת 1973, לאחר שתומס לריסטון מת, היא המשיכה לעבוד לבדה עד שנת 1990, שבה היא פרשה. במהלך התקופה שבה היא עבדה, היא פרסמה 26 סקירות. בנוסף, לאז'נברג היו מחקרים משלה, על מגוון חלקיקים שונים. אז'נברג דיברה ארבע שפות (רוסית, צרפתית, גרמנית, ואנגלית), ולכן היא היוותה חלק משמעותי מהקהילה הבין לאומית לפיזיקה גרעינית. בשנת 1966, אז'נברג כבר הייתה האישה הראשונה בקהילת הפיזיקה הגרעינית של ברית המועצות. מדיה וקבצים בנושא פיי אז'נברג סלוב בוויקישיתוף Alice Shalvi, Fay Ajzenberg-Selove, Jewish women’s archive, ‏31 בדצמבר 1999 Fay Ajzenberg-Selove” from “Physics Today”, written by Gloria B. Lubkin 2013. Fay Ajzenberg-Selove, A Series of Firsts: Women in Michigan Science and Engineering ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פיי אז'נברג סלוב".